C 347/14
MT
Il-Ġurnal Uffiċjali tal-Unjoni Ewropea
9.9.2022
It-Tlieta 8 ta’ Marzu 2022
57.
Jitlob, b'mod partikolari, li l-Kummissjoni, fil-proċessi ta' konsultazzjoni tagħha, terġa' tistabbilixxi l-bilanċ bejn ir-rappreżentanti tal-interessi korporattivi u r-rappreżentanti ta' interessi oħra, bħad-drittijiet tal-ħaddiema, id-drittijiet soċjali u l-protezzjoni ambjentali, u tiżgura salvagwardji kontra prattiki inġusti ta' lobbjar li mhumiex kompatibbli ma' djalogu ġust u trasparenti; 58.
Jistieden lill-Istati Membri, lill-istituzzjonijiet tal-UE b'mod ġenerali u lill-Kummissjoni b'mod partikolari jiżguraw konsultazzjoni mill-qrib mas-soċjetà ċivili matul it-tħejjija jew ir-rieżami ta' leġiżlazzjoni li potenzjalment taffettwa l-ispazju u l-libertajiet ċiviċi; 59.
Jieħu nota tal-attribuzzjoni lil Viċi President tal-Kummissjoni tar-responsabbiltà li jżomm djalogu miftuħ, trasparenti u regolari mas-soċjetà ċivili; jenfasizza li d-djalogu ċivili għandu jkompli jiġi operazzjonalizzat; jistieden lill-Kummissjoni b'mod partikolari biex tikkunsidra t-twaqqif ta' punti ta' kuntatt speċifiċi fi ħdan kull Direttorat Ġenerali biex is-soċjetà ċivili tkun f'kuntatt mill-qrib mal-Viċi President tal-Kummissjoni; iqis li huwa fundamentali li varjetà wiesgħa ta' organizzazzjonijiet tas-soċjetà ċivili tingħata rwol prominenti permezz ta' proċess tal-għażla trasparenti fi gruppi ta' esperti u fora konsultattivi li jassistu lill-Kummissjoni u li ssir enfasi fuq l-organizzazzjonijiet tas-soċjetà ċivili li jitkellmu għal gruppi vulnerabbli u sottorappreżentati; 60.
Jistieden lill-Kummissjoni tisfrutta d-definizzjoni ta' programmi nazzjonali li jimplimentaw il-fondi tal-UE u l-implimentazzjoni mill-Istati Membri ta' strateġiji u pjanijiet ta' azzjoni tal-UE biex l-Istati Membri jkunu mħeġġa jistabbilixxu mekkaniżmi effettivi għall-parteċipazzjoni tal-organizzazzjonijiet tas-soċjetà ċivili u għal djalogu ċivili; jappella għall-parteċipazzjoni msaħħa tas-soċjetà ċivili fil-proċess tas-Semestru Ewropew u fil-monitoraġġ tal-pakkett Ewropew ta' rkupru; 61.
Jilqa' s-Sena Ewropea taż-Żgħażagħ bħala opportunità biex jiġu promossi aktar il-parteċipazzjoni ċivika u d-djalogu f'soċjetà demokratika; 62.
Jimpenja ruħu li jiżgura segwitu ġenwin ta' dan ir-rapport u jistieden lill-Kummissjoni u lill-Kunsill biex jagħmlu l-istess impenn; o o 63.
o
Jagħti istruzzjonijiet lill-President tiegħu biex tgħaddi din ir-riżoluzzjoni lill-Kunsill u lill-Kummissjoni.